Document ID: 31995R0712

RÅDETS FORORDNING (EF) Nr. 712/95 af 27. marts 1995 om ændring af forordning (EF) nr. 1799/94 om den særlige ordning for indførsel af majs og sorghum til Spanien i 1994
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 113,
under henvisning til forslag for Kommissionen, og
ud fra følgende betragtninger:
Som følge af aftalen mellem Det Europæiske Økonomiske Fællesskab og Amerikas Forenede Stater vedrørende afslutning af forhandlingerne på grundlag af artikel XXIV.6 i den almindelige overenskomst om told og udenrigshandel (GATT) (1), suppleret med en brevveksling (2) om forlængelse af denne aftale indtil den 31. december 1991, har Fællesskabet forpligtet sig til at træffe visse foranstaltninger;
Fællesskabet har anvendt disse foranstaltninger i 1994 i henhold til Rådets forordning (EF) nr. 532/94 af 7. marts 1994 om videreførelse af de foranstaltninger, der er truffet inden for rammerne af aftalen mellem Det Europæiske Økonomiske Fællesskab og Amerikas Forenede Stater om afslutning af forhandlingerne på grundlag af artikel XXIV.6 i GATT (3); foranstaltningerne vil blive anvendt indtil den 30. juni 1995 i henhold til Rådets forordning (EF) nr. 3231/94 af 22. december 1994 om visse foranstaltninger som følge af afslutningen af forhandlingerne på grundlag af artikel XXIV.6 i GATT og andre foranstaltninger, der er nødvendige i forenklingsøjemed (4); bestemmelserne vedrørende import under forordning (EF) nr. 532/94 er fastsat ved forordning (EF) nr. 1799/94 (5); gyldigheden af forordning (EF) nr. 1799/94 bør derfor forlænges indtil den 30. juni 1995 -
UDSTEDT FØLGENDE FORORDNING:
Artikel 1
I forordning (EF) nr. 1799/94 foretages følgende ændringer:
1) I titlen og i artikel 2, stk. 1, ændres »1994« til »perioden 1. januar til 30. juni 1995«.
2) Artikel 1 affattes således:
»Artikel 1
Indførsel fra tredjelande, med henblik på overgang til fri omsætning i Spanien i perioden 1. januar til 30. juni 1995 af højst 1 mio. tons majs og 0,15 mio. tons sorghum finder sted på de i de følgende artikler fastsatte betingelser.«
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. januar 1995.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. marts 1995.

Labels: 3
17
18
15